BASES REGULADORAS DA CONVOCATORIA DO PROGRAMA DE AXUDAS DECOMEDOR ESCOLAR CURSO 2015-2016
ADMINISTRACIÓN LOCAL — Municipal — Redondela (Subvencións, 20/07/2015)

Estas Bases teñen por obxecto establecer as axudas de Comedor Escolar como prestación de carácter económico destinada ás familias con menores que estean a utilizar os servizos de comedor escolar en centros públicos do municipio de Redondela. Con estas axudas preténdese garantir a escolarización, compensar potenciais carencias de tipo familiar ou económico, promover a conciliación da vida familiar e laboral, evitar situacións de risco, asegurar unha nutrición axeitada e facilitar o rendemento escolar, subvencionando ás familias para que poidan compatibilizar as súas responsabilidades familiares, sociais e laborais, pretendendo facilitar a conciliación da vida laboral de pais, nais e titores legais que, por situación de traballo ou por desenvolver unha formación e promoción laboral cuxo obxectivo sexa a busca e o acceso ao emprego, non poidan dar o xantar no seu domicilio ás/aos súas/seus fillas/os. Búscase ademais facilitar a conciliación cando as/os nai/pais ou titores teñan a dobre condición, durante os períodos de comida, de persoa coidadora de persoas adultas ou maiores dependentes á vez que a menores ou no caso de familias con déficit de capacidades parentais e recursos económicos, ante o que a asistencia ao comedor escolar sexa un recurso preventivo e de protección para a/o menor. O sistema de acceso a estas axudas estará supeditado ás prazas dispoñibles de cada centro escolar. O outorgamento destas subvencións realizarase en réxime de concorrencia competitiva de acordo cos criterios recollidos nestas bases. A Constitución Española, no seu artigo 39, fai constar a obrigatoriedade dos poderes públicos de asegurar a protección social, económica e xurídica da familia, por outra banda nos artigos 41, 139.1 e 149.1.1 se recolle a necesidade duns servizos sociais que faciliten a promoción e o desenvolvemento pleno dun xeito real e efectivo de tódalas persoas e grupos dentro da sociedade, previndo os obstáculos e eliminando as causas que dificultan o impiden a participación plena de tódolos cidadáns na vida política, económica, cultural e social. En concreto, a Constitución Española establece que "os poderes públicos. aseguran a protección social, económica e xurídica da familia", así como a protección das persoas en situación de necesidade, desamparo, circunstancias graves ou urxente necesidade por carencias económicas e socio-familiares". A Constitución atribúe a competencia nesta materia, a través do artigo 148.1.20 ás Comunidades Autónomas, que no marco dos seus estatutos teñen promulgado as Leis de Servizos Sociais. (En Galicia Lei 4/1993, do 14 de abril e Lei 13/2008 do 3 de decembro de Servizos Sociais de Galicia). A Lei 5/1997, de Administración Local de Galicia, no seu artigo 80.2. k, establece a competencia dos municipios na prestación de servizos sociais e de promoción e inserción social. Vista a Disposición adicional cuarta da Lei de Galicia 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración local. A Lei 13/2008 do 3 de decembro de Servizos Sociais de Galicia no artigo 60 atribúelle aos concellos, entre outras competencias, a creación, a xestión e o mantemento dos servizos dos servizos sociais comunitarios básicos. No título II da presente Lei define o catálogo de servizos sociais e regula as intervencións, os programas, os servizos e as prestacións do sistema galego de servizos sociais. A Lei 3/2011, do 30 de xuño, de apoio á familia e á convivencia de Galicia regula a obriga que os poderes públicos da Comunidade Autónoma de Galicia teñen de apoiar e protexer as familias e os seus membros, e, en especial os nenos e as nenas e os e as adolescentes, dispensándolles especial atención ás familias con dificultades e máis a aquelas que se atopan en situación de especial vulnerabilidade ou en risco de exclusión social, implementando actuacións de apoio á familia e de prevención de situacións de desprotección e conflito social. Por todo, o Concello de Redondela publica as Bases da Convocatoria de Axudas para o Servizo de Comedor Escolar, no marco xurídico definido da Lei 9/2007, do 13 de xuño, de Subvencións de Galicia, os preceptos básicos da Lei 38/2003, do 17 de novembro, Xeral de Subvencións, así como o Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións, así como as restantes normas de dereito administrativo e, no seu defecto, as normas de dereito privado. A presente convocatoria ten por obxecto a concesión de subvencións, para o curso escolar 2015-2016 ás unidades familiares e de convivencia cuxas/os menores estean escolarizadas/os en centro públicos situados no municipio de Redondela, cursen o 2º ciclo de Educación Infantil ou Educación Primaria e fagan uso do servizo de comedor escolar. Con carácter extraordinario poderán presentar solicitude unidades familiares e de convivencia cuxas/os menores non estean escolarizadas/os en centros públicos situados no municipio de Redondela, sempre e cando cumpran os restantes requisitos esixidos na presente convocatoria e quede fehacientemente demostrada a imposibilidade da escolarización nun centro público situado no municipio de Redondela, motivado por causas relacionadas coa conciliación da vida familiar e laboral, e dispoñendo do informe favorable dos Servizos Sociais Comunitarios do Concello de Redondela, o que será solicitado pola persoa interesada no Departamento de Servizos Sociais. As axudas cubrirán o período comprendido dende o comenzo do curso escolar en setembro de 2015 e ata o remate do curso escolar, en xuño de 2016. O crédito global que se dispón para o outorgamento das prestacións a conceder será de 24.000 euros, 8.000 euros por trimestre, con cargo á aplicación orzamentaria 2311A/480.01 do orzamento vixente. A percepción destas axudas é compatible coa doutras subvencións, axudas, ingresos ou recursos para a mesma finalidade, procedentes de calquera outra administración ou ente, público ou privado. En ningún caso o importe das subvención poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custe total do servizo do comedor do usuario subvencionado. A estes efectos, e de conformidade co disposto no artigo 14.1. d) da Lei Xeral de Subvencións, unha das obrigas do beneficiario/a é comunicar ao Concello a obtención doutras subvencións, axudas, ingresos ou recursos que financien as actividades subvencionadas. Esta comunicación deberase efectuar tan pronto como se coñeza, e en todo caso, con anterioridade á xustificación da aplicación dada aos fondos percibidos.1. Terán a consideración de persoas beneficiarias as unidades familiares e de convivencia cuxas/os menores estean escolarizadas/os en centros públicos situados no municipio de Redondela, cursando Educación Infantil (3 a 5 anos) ou Educación Primaria e fagan uso do servizo de comedor escolar. Con carácter extraordinario poderán presentar solicitude unidades familiares e de convivencia cuxas/os menores non estean escolarizadas/os en centros públicos situados no municipio de Redondela, sempre e cando cumpran os restantes requisitos esixidos na presente convocatoria e quede fehacientemente demostrada a imposibilidade da escolarización nun centro público situado no municipio de Redondela, motivado por causas relacionadas coa conciliación da vida familiar e laboral, e dispoñendo do informe favorable dos Servizos Sociais Comunitarios do Concello de Redondela, o que será solicitado pola persoa interesada no Departamento de Servizos Sociais. Enténdese por unidade familiar e de convivencia a formada por pais/nais, titores ou representantes legais de menores de 18 anos ou maiores de 18 anos con grao de discapacidade recoñecida igual ou superior ao 33%. Nunha mesma unidade familiar só un dos seus membros terá a condición de persoa beneficiaria das axudas, e poderán concederse tantas axudas como número de menores utilicen o servizo de comedor escolar nos centros públicos de Redondela. A subvención irá destinada ao alumnado que unha vez feita a avaliación ao abeiro do baremo aprobado coas presentes bases, acaden a puntuación necesaria para poder acceder a devanditas axudas, dentro do orzamento existente. No suposto que a demanda supere a capacidade orzamentaria, a priorización na concesión das bolsas virá dada pola puntuación obtida, relacionada de maior a menor ata esgotar o orzamento destinado a tal fin. Terán a condición de beneficiaria de acordo co Artigo 10.1 da Lei de Subvencións de Galicia as persoas que estean na situación que fundamenta a concesión da subvención ou nas que concorran as circunstancias previstas nas bases reguladoras da convocatoria.2. As unidades familiares e de convivencia recollidas no apartado anterior deberán cumprir os seguintes requisitos: A renda per cápita anual será o resultado da división da totalidade das rendas da unidade familiar entre o seu número de membros. As rendas obteranse do seguinte modo: Nº de membros na unidade familiar Renda per cápita Renda máxima 2 6.000 € 12.000 € 3 5.000 € 15.000 € 4 4.500 € 18.000 € 5 4.250 € 21.000 € Por cada compoñente a partires de seis se irán sumando 3.000 euros no tope de renda máxima. Nos supostos de nulidade, separación ou divorcio dos proxenitores, o/a destinatario/a da bolsa será o pai ou a nai que teña atribuída a custodia do menor, de acordo co establecido no convenio regulador ou sentenza. Nos supostos de acollemento ou adopción, o/a destinatario/a da bolsa será o/a que estableza a resolución xudicial. En ningún caso poderán ser destinatarios/as da axuda os proxenitores privados da patria potestade das/dos súas/seus fillas/os, ou se a tutela ou a garda fora asumida por unha institución pública ou persoa xurídica privada. As unidades familiares e de convivencia interesadas en acollerse aos beneficios destas Bases, presentarán as solicitude no Rexistro de Xeral do Concello de Redondela dirixidas ao Alcalde ou a través de calquera das formas sinaladas no Artigo 38.4 da Lei 30/92, do 26 de novembro, de Réxime xurídico das administracións públicas e do procedemento administrativo común no modelo formalizado que figura no Anexo I das presentes Bases, asinando autorización e consentimento para recadar os documentos que obren nos seus servizos, así como a información adicional que se considere necesaria para completar o expediente dirixíndose aos órganos públicos ou privados competentes, ou a través de calquera dos medios previstos na Lei 30/92. A solicitude (Anexo I) será acompañada da seguinte documentación (Anexo II): As fotocopias deberán presentarse co documento orixinal para a súa compulsa. As instrutoras do expediente poderá esixir calquera outra documentación que considere precisa para valorar a situación socio económica das persoas solicitantes. No caso de que algunha documentación requirida non poida presentarse por impedimento legal ou administrativo, substituirase por unha declaración xurada. Toda solicitude na que se observe a falla de documentación necesaria para a súa valoración, será requirida por escrito ao/á interesado/a para que, no prazo máximo de 10 días hábiles dende a recepción da comunicación, presente a documentación solicitada ou corrixa as deficiencias indicándoselle que, de non presentala, se lle terá por desistida a súa solicitude, previa resolución que deberá ser ditada nos termos previstos no artigo 71 da Lei 30/92 de 26 de novembro. Para completar a solicitude, o Departamento de Servizos Sociais do Concello solicitará de oficio a seguinte documentación: Estas Bases publicaranse no Boletín Oficial da Provincia e no Taboleiro de Editos e na páxina web do Concello de Redondela. O prazo de solicitude é de 30 días naturais contados a partires do día seguinte ao da súa publicación no Boletín Oficial da Provincia. As solicitudes valoraranse tendo en conta os seguintes aspectos da unidade familiar e de convivencia, que sumadas conformarán a puntuación final: 1. Situación económica resultante dos datos económicos do exercicio 2014 (IRPF, certificado negativo). Máximo 10 puntos. Enténdese por renda per cápita a suma de todos os ingresos percibidos pola unidade familiar ou de convivencia dividido entre o número de membros que a compoñen. Naqueles casos nos que a renda per cápita sexa inferior a 3.000 euros outorgarase directamente o 100% do importe total das bolsas de comedor, sempre e cando cumpran os restantes requisitos esixidos na presente convocatoria e acheguen a documentación establecida nas presentes bases.2. Situación social (avaliarase a situación de risco de exclusión ou de desprotección na que poidan atoparse as/os menores cun máximo de 5 puntos). A situación será avaliada polo persoal técnico de Servizos Sociais a través de informe emitido polas traballadoras sociais dos Servizos Sociais Comunitarios Básicos do Concello de Redondela, correspondendo ás seguintes valoracións: A puntuación destes aspectos sociais son acumulables ata un máximo de 5 puntos.3. Conciliación da vida familiar e laboral (avaliarase a necesidade de conciliación da vida familiar e laboral debidamente xustificada no Anexo I e coa documentación achegada, cunha puntuación máxima de 5 puntos). A puntuación total que se obterá despois de valorar as solicitudes será a resultante de sumar as puntuacións obtidas en cada un dos baremos dos criterios de valoración 1, 2 e mais o 3. Segundo a puntuación total acadada outorgarase o importe total ou parcial das bolsas de comedor, concedéndose o 70%, 85% ou 100% do custo total segundo o seguinte baremo: O importe total das subvencións concedidas non poderán superar a contía máxima establecida nas bases, tendo en conta o establecido na Base Décimo cuarta. O importe da subvención reducirase en todo caso ata o importe xustificado pola ANPA no caso de que este sexa inferior. Poderá concederse contías en porcentaxe menor a criterio da Comisión de Valoración, en función da data de inicio do uso do servizo comedor e da previsión de días de asistencia ao mesmo. A instrución do procedemento corresponderalles a Jesus Adan Ben Mana Dujat Des Allimes e Kais Feraru Ostas, Educadoras sociais dos Servizos Sociais Comunitarios do Concello de Redondela, ou na súa ausencia o/a funcionario/a que propoña Alcaldía, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a encargada de requirir ás persoas solicitantes a subsanación de deficiencias. Avaliadas as solicitudes polas instrutoras segundo os criterios, formas e prioridades establecidas nestas Bases, elevarase a unha comisión de valoración integrada pola Concelleira de Servizos Sociais, Dona Sandra Mireya La Ossa Serrasolsas, que actuará como Presidenta, a concelleira Dona Teresa París Blanco e o concelleiro Don Jesús Crespo López e dúas traballadoras do Concello, Dona Natalia Pazos Rodríguez e as funcionarias instrutoras do procedemento, que actuará con voz pero sen voto. As instrutoras, tras a acta da comisión, formulará proposta de resolución provisional debidamente motivada. No caso de que na valoración a comisión ou as instrutoras utilizaran datos diferentes dos aportados polas persoas interesadas abrirase un prazo de dez días para que todas as persoas interesadas puideran presentar as alegacións que estimaran oportunas. Tras examinar as alegacións presentadas, de ser o caso, o órgano instrutor formulará proposta de resolución definitiva. De non presentarse alegacións, ou no caso de que este trámite non fose necesario con arranxo a esta Base, a proposta de resolución provisional terá o carácter de definitiva debendo expresar a persoa solicitante para a que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, as instrutoras emitirá un informe no que se estableza que da información que consta no seu poder se desprende que as persoas beneficiarias cumpren con todos os requisitos necesarios para acceder ás axudas. Posteriormente, a proposta pasará á Intervención Municipal para que realice a súa fiscalización de acordo co Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais. A partires da proposta e tras o informe da Intervención Municipal, a Alcaldía concederá as subvencións mediante Resolución na que se especifique a relación de persoas beneficiarias ás que se lles concede a axuda e a desestimación das restantes solicitudes. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das Administracións públicas e procedemento administrativo común, ou ben directamente recurso contencioso-administrativo ante o Xulgado do Contencioso-Administrativo de Vigo dentro do prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 117.2 da citada Lei 30/92, de 26 de novembro, de Réxime xurídico das administracións públicas e procedemento administrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, podendo entón as entidades interesadas interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 e 4 da Lei 29/98. O acordo de concesión non terá obrigatoriamente que distribuír a totalidade do crédito. O prazo máximo para resolver e comunicar a resolución do procedemento non poderá exceder máis de 3 meses dende a data de finalización do prazo de presentación de solicitudes. O transcurso do prazo máximo sen que se produza a resolución do procedemento producirá o efecto desestimatorio por silencio administrativo da solicitude de axuda, sen eximir a administración da obriga de resolver. O outorgamento das axudas notificarase con carácter individual ás persoas beneficiarias e darase conta á ANPA responsable do comedor escolar de acordo co establecido nos artigos 58 e 59 da Lei 30/92, de 26 de novembro, de Réxime xurídico das administracións públicas e do procedemento administrativo común. Se no prazo de dez días as persoas beneficiarias non manifestaran o contrario, entenderase que aceptan a subvención quedando suxeitas ás obrigas derivadas da normativa sobre axudas e subvencións a entidades sen fins de lucro. No caso de producirse unha renuncia sobrevida durante o transcurso do curso escolar será obrigatorio a súa comunicación a través do cumprimento do Anexo VI e a presentación do mesmo no Rexistro Xeral do Concello de Redondela. As beneficiarias das axudas ou no seu caso os seus representantes legais estarán obrigadas a: A ANPA deberá cumprir as seguintes obrigas: Realizarase de conformidade co disposto no artigo 18.3 d) da Lei 38/2003, de 17 de novembro, Xeral de Subvencións, polo que non se dará acceso aos expedientes das axudas individuais que se conceden ao abeiro das presentes Bases por tratarse de datos relacionados coa infancia. A xustificación deberá presentarse trimestralmente no Rexistro Xeral do Concello de Redondela nos 15 días naturais seguintes á finalización do trimestre. A xustificación, que será obrigatoria para o libramento do resto dos fondos por parte do Concello, suporá a acreditación do cumprimento do obxecto da subvención concedida. A xustificación, que será baixo a responsabilidade da ANPA, farase coa presentación no Rexistro Xeral do Concello do formulario correspondente (Anexo VIII), debidamente cuberto, que virá acompañado da documentación xustificativa dos gastos realizados e da certificación da actividade realizada coa finalidade para a que foi concedida a subvención. Para a xustificación do servizo (Anexo IX) presentarase un documento por unidade de convivencia. Os custos serán xustificados mediante recibos no curso escolar 2015-2016 da ANPA (ou entidade responsable) acreditativos do uso do servizo no que se informe dos días de asistencia de cada beneficiario/a por meses vencidos e do importe do custo total por cada usuario/a, ou outros documentos admitidos no tráfico mercantil de acordo coas lexislación prevista. A contía das axudas municipais escolares de comedor aboarase á conta bancaria da ANPA (ou entidade responsable) do centro educativo no que estea matriculado o/a alumno/a, tras a aprobación do anticipou ou a presentación da súa correspondente factura debidamente cumprimentada. Para este caso cubrirase o Anexo IX. O Concello informará á ANPA ou entidade responsable do servizo sobre as resolucións das axudas concedidas, e o importe da subvención será ingresado conxuntamente na conta da ANPA ou da entidade responsable do servizo que esta lle facilitará ao Concello de Redondela. O traslado de centro docente ao longo do curso dentro do municipio, non supón para a persoa beneficiaria, a perda da axuda, sempre e cando, no novo centro sexa centro público, situado no término municipal de Redondela, exista dispoñibilidade de praza e sexa comunicado aos Servizos Sociais. Na resolución de concesión da subvención á que se refire a base nove, aprobarase así mesmo un anticipo correspondente ó 70% da subvención da cantidade asignada ó primeiro trimestre e que se fará efectiva na conta bancaria da ANPA. Para elo, cubrirase o Anexo VI. No momento da xustificación do primeiro trimestre, procederase á comprobación da cantidade xustificada. No caso de que a mesma, supere a cantidade anticipada, procederase ó pago da cantidade restante e ó mesmo tempo volverase a aprobar o anticipo do 70% da cantidade concedida para o segundo trimestre. Nembargantes, se a cantidade xustificada non alcanzara a cantidade anticipada, non existirá anticipo para o segundo trimestre, realizando na xustificación do mesmo a compensación pola cantidade pendente de xustificar no primeiro trimestre. De igual xeito actuarase para o segundo e terceiro trimestre. No caso de que coa presentación da última xustificación, existan cantidades anticipadas non xustificadas, tramitarase o correspondente expediente para o reintegro de ditas cantidades polas/os beneficiarias/os. Co fin de dar protección as situacións carenciais ou excepcionais do alumnado que se puideran presentar ao longo do curso escolar, unha vez resoltas as axudas da convocatoria ordinaria, poderán solicitarse axudas con carácter excepcional, extemporáneas debidamente xustificadas ante a Comisión de valoración, sempre e cando cumpran os requisitos para solicitar, acheguen a documentación requirida e xustifiquen a causa da excepcionalidade da solicitude. Poderán xustificar esta excepcionalidade da solicitude, como exemplos, situacións sobrevidas nas familias ou unidades de convivencia posteriormente ao peche do período de solicitude, así como tamén criterios que sosteñan aspectos como a mobilidade xeográfica das persoas traballadoras, desprazamentos da unidade familiar por problemáticas relativa á violencia ou a cumprimento de cadeas, cambios substanciais na composición da unidade familiar, criterios de avaliación médica, de prevención, criterios sociais e criterios de fomento da integración. A tal efecto reservarase unha porcentaxe do 5% da dotación orzamentaria. Procederá o reintegro da total ou parcial das cantidades percibidas e a esixencia do correspondente xuro de demora dende o momento do pagamento da subvención ata que se acorde a procedencia do reintegro de acordo co establecido nos artigos 32 e seguintes da Lei 9/2007, de 13 de xuño, de subvencións de Galicia. As cantidades a reintegrar terán carácter de dereito público. A falsidade ou ocultación de datos ou documentos achegados pola persoa beneficiaria da axuda, así como non realizar o uso do comedor escolar tendo concedida a axuda, implicará o impedimento dunha nova solicitude por un período dun ano. No caso de axudas para comedor cando o Departamento de Servizos Sociais do Concello de Redondela teña coñecemento da ausencia a este servizo sen causa xustificada, por un período continuado de catro días ou cinco alternos nun mes, poderá sancionarse procedendo á suspensión temporal ou definitiva no curso escolar. A suspensión comezará sempre o primeiro día do mes e de tratarse dunha suspensión temporal, o reinicio será tamén a primeiros do mes estipulado pola Comisión Técnica de Valoración. Tamén serán aplicables todas as demais causas de reintegro que conten o Título II da Lei 38/2003, do 17 de novembro, Xeral de Subvencións. O Concello de Redondela a través da Intervención Municipal poderá realizar as comprobacións que estime oportunas respecto das axudas concedidas e terá acceso a toda a súa documentación xustificativa. Asemade será de aplicación o Título III da Lei 9/2007, de 13 de xuño, de subvencións de Galicia. Estas Bases quedan en materia de infraccións e sancións ao disposto no Título IV da Lei 9/2007, de 13 de xuño, de subvencións de Galicia. Estas bases e as subvencións que se concedan de acordo coas mesmas, efectuaranse de conformidade coa normativa aplicable seguinte: